To alvorlig skadet etter elgpåkjørsel

To personer er alvorlig skadet etter en elgpåkjørsel på E16 i Nord-Aurdal i Innlandet. Politiet fikk melding om ulykken klokken 22.28 lørdag kveld. De to involverte vurderes av ambulanse på stedet som alvorlig, men ikke kritisk skadet, opplyser operasjonsleder Pål Gjestvang i Innlandet politidistrikt. Begge blir sendt med ambulanse til Gjøvik sykehus for videre undersøkelser. (NTB)